เรื่องร้องเรียน: ร้านขายอาหาร ร้านนึงในซอยรามคำแหง 52/2 หลังซอย ซึ่งได้ทำการขายบนถนนรถวิ่งทำให้การจราจรเคลื่อนตัวลำบากพร้อมทั้งเหม็นกลิ่นควันอาหารและคราบน้ำมันติดประตูกระจกคอนโดที่สำคัญคือสกปรกมากเนื่องจากชอบให้อาหารนกพิราบซึ่งนกขี้ เต็มไปหมดพร้อมทั้งเลี้ยงหมาและขายอาหารไปด้วยบางวันหมาที่เลี้ยงก็ลงไปเล่นในถังน้ำล้างกะทะ สกปรกมากแจ้งหลายรอบแล้วไม่มีหน่วยงานไหนเข้ามาซักทีขอให้เร่งเข้าแก้ไขโดยด่วน
การดำเนินการของเจ้าหน้าที่: สำนักงานเขตบางกะปิ โดยฝ่ายเทศกิจ ได้ลงพื้นที่ตรวจสอบกวดขันและจัดระเบียบผู้ค้าบริเวณดังกล่าว มิให้มีการตั้งวางจำหน่ายสินค้าหรืออุปกรณ์การค้ากีดขวางทางสัญจรของประชาชน เพื่อให้ประชาชนที่สัญจรผ่านไป-มาได้รับความสะดวก และมีความปลอดภัยในการใช้เส้นทางมากยิ่งขึ้น ทั้งนี้ ได้แจ้งให้ทำการแก้ไขเคลื่อนย้ายเรียบร้อยแล้ว อย่างไรก็ดีจักได้ให้เจ้าหน้าที่คอยติดตามตรวจสอบ และกวดขันอย่างต่อเนื่อง เพื่อความเป็นระเบียบเรียบร้อยของพื้นที่เขตและเพื่อบรรเทาปัญหาความเดือดร้อนของประชาชนให้หมดไป
ความเห็นของผู้แจ้ง: สอบถามไหนการแก้ไข  ที่บอกว่า ให้ร้านดังกล่าวออกจากผิวจราจรวันนี้มาอีกแล้ว  ควันกลิ่นรบกวนร้านอาหารร้านเดิมเหมือนเดิม จราจรลำบาก ไม่ทราบว่าการจัดการของเจ้าหน้าที่ ทำอะไรไม่ได้หรอถ้าไม่สามารถดูแลได้หรือเกินอำนาจหน้าทีรบกวน แจ้งหรือแนะนำมีหน่วยงานไหนที่พอจะช่วยเหลือได้บ้าง รบกวนแนะนำที
พื้นที่: แขวงหัวหมาก เขตบางกะปิ กรุงเทพมหานคร